laion/Wikipedia-Exotic huggingface dataset:
הרי בלקוול

הרי בלקוול (באנגלית: Blackwall Mountains; מילולית: "הרי קיר שחור") הם רכס הרים, באזור חוף פאלייר - בחוף המערבי של ארץ גרהאם שבאנטארקטיקה. הרכס משתרע מכיוון מערב--צפון-מערב לכיוון מזרח--דרום-מזרח, ואורכו של הרכס הוא 9 קילומטרים. הרכס מתנשא לגובה מרבי של 1,370 מטרים מעל פני הים; ובכך הרי בלקוול מדורגים במקום ה-3,287 מבחינת גובהם המרבי מבין ההרים באנטארקטיקה. הרכס ממוקם מדרומו של פיורד נני ובסמוך אליו, כאשר קרחון רמוס מהווה את גבולו המזרחי של הרכס, וקרחון רומולוס מהווה את גבולו הדרומי של הרכס. ממערב לרכס נמצא אוכף סייפטי, אשר מפריד בין הרי בלקוול לבין מצוק רד רוק. ההרים מופו לראשונה, באופן גס, בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל. האזור מופה שנית בעונת המחקר (הקיץ האנטארקטי) 1948–1949, על ידי סקר שטחי חסות איי פוקלנד, משלחת זו יצאה לחקר האזור מהאי סטונינגטון. ריידיך קרא להרים בשם "רכס קליימבינג" (באנגלית: Climbing Range; מילולית: רכס הטיפוס). משלחת סקר שטחי חסות איי פוקלנד נתנה להרים את שמם הנוכחי. השם הוא תיאורי - מצוקי ההרים הפונים לכיוון מפרץ רימיל אינם מכוסים שלג, וסלעיהם השחורים גלויים בכל ימות השנה. "בלקוול" משמעו באנגלית "קיר שחור". הרי בלקוול באתר הסקר הגאולוגי של ארצות הברית הרי בלקוול באתר הגאזט האנטארקטי של ממשלת אוסטרליה הרי בלקוול באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי הרי אנטארקטיקה לפי גובהם מידע היסטורי
אחמד פראג טאייע

אחמד מוחמד פראג טאייע (בערבית: احمد محمد فراج طايع) היה דיפלומט ופוליטיקאי מצרי. כיהן כשר החוץ של מצרים מיד לאחר מהפכת הקצינים החופשיים והתפטר מתפקידו כעבור חודשים ספורים במחאה על מינוי פקידים במשרד החוץ ללא הסכמתו. אחמד מוחמד פראג טאייע נולד בכפר אספון אל-מות'ענה (ער') בנפת לוקסור (אנ') שבמצרים. הוא למד בבית הספר היסודי ובתיכון בכפרו. אביו, שהיה מנכבדי הכפר, דחף אותו להשלים את לימודיו בקהיר. לאחר מכן למד משפטים בצרפת, והשלים את התואר הראשון בשנת 1926. הוא הצטרף לשירות החוץ המצרי ושימש שגריר מצרים ביפן ובגרמניה. אחר כך היה השגריר המצרי האחרון לפלשתינה. ב-1952 היה שגריר מצרים בסוריה. הוא התמנה כנציג המצרי לאומות המאוחדות במקום מחמוד פאוזי (אנ'), אך לפני שהחל בתפקידו התחוללה מהפכת הקצינים החופשיים והוא נקרא לכהן כשר החוץ של מצרים. בעקבות התערבות בשיקול דעתו ומינוי בכירים במשרד בניגוד לדעתו פרש מהפוליטיקה ומשירות החוץ, והקים משרד עורכי דין ברחוב סולימאן פאשה בקהיר. הוא מת בגיל 76. הותיר אחריו בן, עאדל אחמד פראג, המשמש פרופסור באוניברסיטת דבלין באירלנד, ושלוש בנות. הוא חיבר שני ספרים: האחד עוסק ב'שאלת פלסטין' ומקומה בדיפלומטיה הקולוניאלית העולמית, ספר שכתב בתקופת היותו שגריר בפלשתינה המנדטורית. ספרו השני כולל 'הערות דיפלומטיות' ומתייחס באופן כללי לעבודה הדיפלומטית ולאו"ם. השגריר אחמד טאייע באתר פורטל התקשורת "אל-בוואבה" (מילולית: "השער"; "הפורטל") (אנ'), ‏23 ביולי 2019 (בערבית) נגיב מכין שינויים בקבינט המצרי, חרות, 10 בדצמבר 1952 ערך זה הוא קצרמר בנושא מצרים ובנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אחמד פראג טאייע".
יחסי הפיליפינים–נורווגיה

יחסי הפיליפינים–נורווגיה הם יחסי החוץ בין הפיליפינים לנורווגיה. היחסים הרשמיים בין נורווגיה לפיליפינים כוננו ב-2 במרץ 1948. בתחילה יוצגה נורווגיה באמצעות שגרירותה בננקינג, סין. בנוסף היא החזיקה קונסוליה, ששודרגה לימים כקונסוליה כללית, במנילה בין השנים 1952–1956. שגרירות נורווגית הוקמה בשנת 1967. עד לשנת 1986, שגרירות הפיליפינים בלונדון הייתה מוסמכת גם עבור נורווגיה. ביוני 1986 הועברה האחריות על הקשרים הדו-צדדיים לשגרירות הפיליפינים בסטוקהולם, שוודיה. בהמשך הקימה הפיליפינים שגרירות באוסלו, ב-30 באפריל 2007. נורווגיה מעורבת בתהליך השלום בפיליפינים הנוגע למרידות מורו ומרידות קומוניסטיות. נורווגיה היא מדינה חברה בצוות המעקב הבינלאומי לתהליך השלום של GPH - MILF. נורווגיה היא גם המנחה של המדינה השלישית בתהליך השלום של GPH - CPP - NPA - NDF‏. במהלך פגישה דו-צדדית בין ראש ממשלת נורווגיה ינס סטולטנברג לנשיא בניגנו אקינו השלישי בוויינטיאן, לאוס, אמר סטולטנברג כי פתיחת הנתיב הארקטי עשויה להוביל לאפשרות שנורווגיה תפתח דרכי סחר עם הפיליפינים לייבוא מוצרים כמו מנגו ובננות מהמדינה האסיאתית. סך המסחר בין נורווגיה לפיליפינים הסתכם בשנת 2011 ב-73 מיליון דולר בשנת 2011. נכון לשנת 2012, ישנם כ-17,500 יורדי ים פיליפינים המועסקים בכמה ספינות בבעלות נורווגית. במהלך פגישה דו-צדדית בין ראש ממשלת נורווגיה סטולטנברג לנשיא אקינו בוויינטיאן, לאוס, הצהיר סטולטנברג כי ניתן להקל על כניסתם של עובדים רפואיים פיליפינים ואנשי מקצוע מיומנים אחרים בנורווגיה. כ-3,000 נורווגים מתגוררים בפיליפינים, העוסקים בעסקים, מעורבים בעבודות צדקה או מתגוררים במדינה עם משפחותיהם. בנורווגיה חיים כ-18,000 פיליפינים. מדיה וקבצים בנושא יחסי הפיליפינים–נורווגיה בוויקישיתוף "Philippines-Norway Relations". Philippine Embassy - Oslo, Norway. אורכב מ-המקור ב-29 בדצמבר 2014. נבדק ב-29 בדצמבר 2014. {{cite web}}: (עזרה) "Norway pledges continued support to peace process". Sun Star. 6 בנובמבר 2012. אורכב מ-המקור ב-24 בספטמבר 2015. נבדק ב-27 בדצמבר 2014. {{cite news}}: (עזרה) "Bilateral Relations". Norway the Official Site in the Philippines. Royal Norwegian Embassy in Manila. נבדק ב-27 בדצמבר 2014. {{cite web}}: (עזרה)
בית העלמין קונצבסקויה

בית העלמין קונצבסקויה (ברוסית: Кунцевское кладбище) הוא אחד מבתי הקברות הישנים במוסקבה, סניף של בית העלמין נובודוויצ'יה. בית הקברות ממוקם במחוז המערבי של מוסקבה, ותופס שטח של 17 דונם. גאורגי מלנקוב ולרי חרלמוב לאוניד גאידאי נונה מורדיוקובה ונדיקט ירופייב מיכאיל רומיאנצב ולרי אובודזינסקי אנטולי ריבקוב נדיז'דה מנדלשטם לריסה שפיטקו וארלאם שאלאמוב קים פילבי טרופים ליסנקו וסבולוד בוברוב אלכסנדר צ'אקובסקי אלברט שסטרניוב לונה כהן יעקב פליאר דמיטרי איבננקו (אנ') זינובי גרדט איליה פרז ולדימיר בסוב (אנ') יבגני מורגונוב (אנ') גאורגי מלנקוב ואישתו ולרי חרלמוב לאוניד גאידאי קים פילבי ‏ולדימיר בסוב ונדיקט ירופייב נדיז'דה מנדלשטם טרופים ליסנקו לב קולידז'נוב ‏יבגני מורגונוב ובנו מדיה וקבצים בנושא בית העלמין קונצבסקויה בוויקישיתוף אתר האינטרנט הרשמי של בית העלמין קונצבסקויה (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
הסופר קאפ הספרדי 2021/2022

עונת 2021/2022 היא המהדורה ה-38 במסגרת הסופר קאפ הספרדי. הטורניר נערך בעיר ריאד שבערב הסעודית במהלך חודש ינואר. ריאל מדריד זכתה בתואר בפעם ה-12 שלה עם ניצחון בגמר על אתלטיק בילבאו. לא התקיים משחק על המקום השלישי. עונת 2020/2021 בלה ליגה הקלאסיקו תואר ראשון בשנת 2022: ריאל זכתה בסופר קופה, מתוך אתר one
תפוזים הם לא הפרי היחיד

תפוזים הם לא הפרי היחיד (באנגלית: Oranges Are Not the Only Fruit) הוא ספר מאת ג'נט וינטרסון, שיצא לאור באנגלית בשנת 1985 ובעברית בהוצאת בבל ב-1999. זהו סיפור התבגרותה של ילדה לסבית שגדלה בקהילת פנטקוסטלית אנגלית ומחליטה לעזוב את הבית ואת האמונה. ישנם קווי דמיון בין עלילת התפוזים הם לא הפרי היחיד לבין הביוגרפיה ג'נט וינטרסון שגדלה בקהילה פנטקוסטאלית בבאקרינגטון, לנקשייר, ההתחבטות הדתית והיציאה מהארון כלסבית. כמו כן, גיבורת הרומן, נושאת את שמה של המחברת. הספר עוקב אחר ג'נט, שאומצה על ידי משפחה דתית נוצרית אדוקה. ג'נט מאמינה שיעודה בחיים הוא להיות מסיונרית. כשהיא מתבגרת ומתאהבת בנערה, הגיבורה נמצאת בקונפליקט בין אמונתה הדתית ונטייה המינית. ג'נט מבקשת לשמור על מערכת יחסים עם אמה שאינה יכולה לקבל את הנטייה המינית של בתה. מערכת היחסים המרכזית ברומן היא בין ג'נט לאמה, שמחויבותה לדת מונעת ממנה לקבל את מיניותה של בתה. עם זאת, למרות הקשיים שאמה מערימה ג'נט ממשיכה לנסות ולשמור על הקשר עם אמה, גם לאחר שזו אילצה אותה לעזוב את ביתם. וינטרסון משלבת ברומן חומרים מקראיים, תוך שימוש בהיסטוריה של בני ישראל כדי לחקור את חוויות ההתבגרות של ג'נט. הסביבה הדתית השמרנית בה מתרחש הרומן, מחזקת את הבחירה של וינטרסון בתנ"ך כנקודת התייחסות מרכזית. כן, ברית הישנה הוא מסמך מכונן בקהילות של וינטרסון וג'נט. העלילה היא גם פרודיה על המקרא, המאפשרת להעמיד את ההיסטוריה האישית והתרבותית לבדיקה. תפוזים אינם הפרי היחיד מחולק לפרקים לפי שמות הספרים המקראיים: בראשית, שמות, ויקרא, במדבר, דברים, יהושע, שופטים ורות. שם כל פרק משקף פרק בהיסטוריה של בגיבורה הראשית. בפרק שמות, ג'נט אינה מקבלת ליווי ביציאה האישית שלה משעבוד שלא כמו בני ישראל שיצאו ממצרים והונחו על ידי עמוד הענן ביום, ועמוד האש בלילה. בפרק יהושוע בו משיכתה למלאני מתגלה והגיבורה משווה את נפילת חומות ירחו כנפילת החומות האישיות שלה בדרך לגיבוש דרכה האישית. בפרק האחרון, מגילת רות, ג'נט כמו רות משתחררת ממבנים פטריארכליים ומייצרת יחסים חדשים עם אמה. מעבר לכך, רות צריכה לוותר על חייה הקודמים ובוחרת בנעמי. כך גם, ג'נט נאלצת לעזוב את ביתה בגלל הקשר שלה עם נשים אחרות, קאתי ומלאני. תפוזים הם לא הפרי היחיד, באתר OCLC (באנגלית) יוענה גונן, סיפור על כוחה ההורס והבונה של האהבה, באתר הארץ, 9 במרץ 2017 John Mullan, True stories, the Guardian, ‏2007-10-26 (באנגלית) Laurel Bollinger, Models for Female Loyalty: The Biblical Ruth in Jeanette Winterson's Oranges Are Not the Only Fruit, Tulsa Studies in Women's Literature 13, 1994, עמ' 363–380 doi: 10.2307/464115 Cosslett, Tess, Intertextuality in Oranges Are Not the Only Fruit: The Bible, Malory and Jane Eyre, 'I'm telling you stories' : Jeanette Winterson and the politics of reading, Amsterdam: Rodopi, 1998, עמ' 15-28, ISBN 90-420-0340-5
בלמן נואר

בלמן נואר (בשוודית: Bellman noir) היא סדרת ספרי מתח והיסטוריה, שנכתבו על ידי הסופר השוודי, ניקלס נט-או-דאג. הסדרה עוקבת אחר מיקל קרדל, חייל בוגר מלחמת רוסיה-שוודיה, שמשתף פעולה עם המשפטן ססיל וינגה, החולה בשחפת ויחד מוכרחים לפתור תעלומת רצח מזוויעה על רקע סטוקהולם המושחתת בשוודיה שאחרי רצח גוסטב השלישי, מלך שוודיה. הסדרה מתרחשת בין השנים 1793 עד 1795, סטוקהולם שאחרי רצח גוסטב השלישי נשלטת על ידי פרנויה ומזימות. הכל מתחיל כשגופה מושחתת להחריד נמשית מהאגם המזוהם, כאשר פלג גופה העליון הושחת: היא חסרה ידיים, רגליים וראש נטול עיניים. מחקרים מראים שחודשים של עינויים ודאי קדמו למוות. עורך הדין לשעבר ססיל וינגה מתמודד עם המשימה הבלתי אפשרית לכאורה לחשוף את זהותו של הנרצח ושל הרוצח. זה יהיה המקרה האחרון שלו, מכיוון שהשחפת בה הוא חולה מקרבת אותו לסוף ימיו. החקירה מכניסה אותו עמוק לארגונים החשאיים הסדיסטיים של האליטה השוודית. אבל גם אל תוך חברת המעמדות חסרת הרחמים, שם העניים והפושעים צריכים לעשות כל שביכולתם כדי לשרוד. ניקלס קרל בוסון נט או דאג (יליד 1979) היה העורך הראשי של מגזין סליץ לפני שעבר לעבוד במשרה מלאה בתחום הכתיבה. אבותיו רצחו את מנהיג המרד נגד המלך השוודי בשנת 1434, איבדו את סטוקהולם למלך דנמרק בשנת 1520 ונאלצו לברוח מהמדינה. נט או דאג שייך לאחת ממשפחות האצולה הוותיקות ביותר בשוודיה ולכן קשור באופן בלתי נמנע להיסטוריה הסקנדינבית הסוערת. מאז יציאת הרומן הראשון, 1793, בשנת 2017, הספרים צברו פופולריות עצומה והצלחה מסחרית ברחבי העולם ונמכרו ליותר מ-30 מדינות, תוך שבוע מיום יציאתו לאור. ערך מורחב – 1793 (ספר) גופה ללא גפיים וראש נמשית מהאגם בעיר סטוקהולם של שנת 1793 ומיקל קרדל, חייל לשעבר המצולק לאחר מלחמת רוסיה-שוודיה בה השתתף מוצא עצמו משתף פעולה עם המשפטן ססיל ונגה, המייעץ למשטרת מחוז סטוקהולם, בניסיונו לזהות את הנרצח ולעלות על עקבות הרוצח. ערך מורחב – 1794 (ספר) אריק טר מואשם ברצח כלתו בליל חתונתם וססיל מוצא עצמו לבדו בחקירה שבה אף אחד לא משתף עמו פעולה, אפילו לא הרשויות שעסוקות בתככים פוליטיים זרים. ערך מורחב – 1795 (ספר) הרוצח הסדרתי מהספרים הקודמים יוצא להחזיר לסטוקהולם את הברק האבוד שלו, בדרכו הסדיסטית הייחודית, כאשר רק ססיל ונגה הגוסס ניצב מולו במאבק הנחוש למנוע ממנו מלבצע את זממו. מיקל קרדל - בוגר מלחמת רוסיה-שוודיה משנת 1788, קטוע יד. ססיל וינגה - משפטן חוקר המייעץ למשטרת מחוז סטוקהולם, החולה במחלה חשוכת מרפא ולכן ימיו ספורים. הסדרה התקבלה בהתלהבות והפכה ללהיט בשוודיה, רוסיה ובמדינות הדוברות אנגלית.
קלמנס קלוץ

קלמנס קלוץ (בגרמנית: Clemens Klotz) (31 במאי 1886–1969) היה אחד מאדריכליו של אדולף היטלר. למרות היותו חבר לשעבר בתנועת הדויטשה וורקבונד האסורה, הצטרף קלוץ למפלגה הנאצית ומונה על ידי היטלר לפרופסור. לאחר שהחל את קריירתו בהתמקדות בעיצוב בתי מגורים בעיקר באזור קלן, קיבל קלוץ סדרת חוזים יוקרתיים מטעם חזית העבודה הגרמנית (DAF) של המפלגה הנאצית. כמה מהחוזים כללו את עיצוב ותכנון כמה ממתחמי החינוך המובילים של המפלגה הנאצית באורדנסבורג קרסינזי, אורדנסבורג פוגלסנג וקימסי; פרורה-אתר נופש ומלונאות באי ריגן של תנועת כוח באמצעות שמחה, תחנת רכבת כיפתית חדשה למינכן; ותוכניות לעיצוב מחדש של העיר קלן. אדריכלות נאצית Heinen, Franz Albert: NS-Ordensburgen Vogelsang, Sonthofen, Krössinsee. Ch. Links Verlag, Berlin 2011, ISBN 978-3-86153-618-5 Sawinski, Rolf: Die Ordensburg Krössinsee in Pommern: Von der NS-Ordensburg zur polnischen Kaserne. Helios, Aachen 2004, ISBN 3-933608-77-5 ראו: https://books.google.co.il/books?id=7AGCRqOwCOgC&q=%22Clemens+Klotz%22+hitler&pg=PA166&redir_esc=y#v=snippet&q=%22Clemens%20Klotz%22%20hitler&f=false מדיה וקבצים בנושא קלמנס קלוץ בוויקישיתוף ערך זה הוא קצרמר בנושא גרמניה ובנושא אדריכלות. אתם מוזמנים לתרום לוויקיפדיה ולהרחיב אותו.
סטפן אקה

סטפן גיסליאן אקה (בצרפתית: Stephane Acka; נולד ב-11 באוקטובר 1990) הוא כדורגלן איבוארי, המשחק בעמדת הבלם בזירה מליגת העל האזרית. אקה נולד באביג'אן שבחוף השנהב, אך גדל בוורונה שבאיטליה. את הקריירה שלו החל אקה במחלקת הנוער של הלאס ורונה. בקיץ 2010 חתם אקה בלנאגנו סאלוס מהליגות החובבניות של איטליה. בקיץ 2012 חתם בבלונו, במדיה שיחק שנה. בקיץ 2013 חתם אקה באוניברסיטת קראיובה מהליגה הרומנית השנייה. בפברואר 2014 שוחרר מהמועדון, שסבל מבעיות כלכליות. בקיץ 2014 חתם ביריבה העירונית, CSU קראיובה מליגת העל הרומנית. ב-31 במרץ 2016 הבקיע את שער הבכורה שלו בקבוצה, בניצחון 1–2 נגד בוטושאן. בקיץ 2017 חתם אקה בארזורומספור מהליגה הטורקית השנייה בכדורגל, וסייע לה לעלות לליגת העל הטורקית, אך כעבור כחצי שנה שוחרר מהמועדון וחזר לקראיובה. ב-18 ביוני 2021 חתם אקה בעירוני קריית שמונה מליגת העל הישראלית. ב-18 בדצמבר שוחרר מהקבוצה. בספטמבר 2022 חתם בסקציה נס ציונה עם עלייתה לליגת העל. ב-1 באוגוסט 2023 אקה חתם בזירה מליגת העל האזרית. אוניברסיטה קראיובה הגביע הרומני: 2020/2021 מדיה וקבצים בנושא סטפן אקה בוויקישיתוף סטפן אקה, באתר Transfermarkt סטפן אקה, באתר Soccerway סטפן אקה, באתר WorldFootball.net סטפן אקה, באתר FootballDatabase.eu ההתאחדות לכדורגל בישראל - פרטי שחקן, באתר www.football.org.il שלום אלבז, ‏רכש ראשון לקריית שמונה: הבלם סטפן אקה חתם, באתר ONE‏, 18 ביוני 2021 יגאל גולדשטיין, ‏ק"ש הודיעה: סטפן אקה שוחרר מהקבוצה, באתר ערוץ הספורט, 18 בדצמבר 2021 רענן ברנובסקי‏, סטפן אקה חתם בסקציה נס ציונה: "מקווה שאעזור לעמוד במטרות", באתר וואלה, 1 בספטמבר 2022
אורית הבר

אורית הבר (נולדה ב-25 באפריל 1968) היא דוגמנית ישראלית וממייסדי סוכנות הדוגמנות לוק. הבר גדלה בכפר סבא, בת בכורה ואחריה שתי אחיות, היא החלה לדגמן בגיל שבע עשרה בזכות חבר שהביא אותה אל סוכנות הדוגמנות של בטי רוקאווי. הופיעה בקמפיינים למספר חברות וביניהם גוטקס, קרליין, "פינוק" וקרייזי ליין, ובהמשך גם קמפיין לעמינח. היא גם עבדה כדוגמנית חצי שנה בחוץ לארץ ובעיקר באירופה. בסוף שנות ה-80 הייתה מהדוגמניות הבולטות בישראל, היא גם התמודדה בתחרות מלכת היופי. ב-1999 הופיעה בקמפיין לשמן "פנטן", היא הייתה ממקימי סוכנות הדוגמנות לוק. אחרי שעזבה את תחום הדוגמנות למדה גרפיקה ועיצוב פנים. ב-2007 פתחה את מותג התכשיטים שלה "MALLAH OF LOVE". ב-2010 לקחה חלק בתצוגת אופנה שנערכה במלון "קולוני" לרגל השקת פורטל היופי "FACECOS" ב-2019 לקחה חלק בשבוע האופנה בתל אביב. היא הייתה נשואה לשייט והדוגמן אלדד אמיר ולהם שלושה ילדים. לאחר שנים של מגורים בצפון תל אביב, עברה למושב שדה ורבורג. אורית הבר, ברשת החברתית פייסבוק אורית הבר, ברשת החברתית אינסטגרם אורית מרלין-רוזנצוייג, כבר לא פאוור קאפל: אורית הבר אמיר על הפרידה מבעלה אלדד, באתר Xnet‏, 22 באוקטובר 2017 קרן אוחיון, ‏אורית ואלדד אמיר התרסקו כלכלית - ומספרים איך יצאו מהבור, באתר גלובס, 14 במרץ 2013 אורית מרלין רוזנצוויג, אורית אמיר מצטלמת עם בתה גל: "היא שדרוג של מה שהייתי בזמנו", באתר ynet, 15 בדצמבר 2021 https://laishacovers.ynet.co.il/?search=%D7%90%D7%95%D7%A8%D7%99%D7%AA%20%D7%94%D7%91%D7%A8#catalog ברק לשיער, באתר גלובס, 12 באפריל 1999 אלי פפושדו, דורית ויגלר, ליאם שוהם עם דוגמניות עבר ליעד בן צור, ‏מתחיל בפרידה: שבוע האופנה יצא לדרך עם התצוגה האחרונה של גדעון אוברזון, באתר מעריב אונליין, 11 במרץ 2019 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
רודריך פיק

רודריך פיק (בגרמנית: Roderich Fick) (16 בנובמבר 1886 - 13 ביולי 1955) היה האדריכל הגרמני שפעל בעיקר בתקופת השלטון הנאצי. פיק קיבל הכשרה והדרכה כשעבד כשוליה תחת המורה והאדריכל הנודע, תיאודור פישר. הוא התמנה לפרופסור באוניברסיטה הטכנית של מינכן בשנת 1935, תכנן את בית המגורים במינכן של רודולף הס בשנת 1936. פיק הצטרף למפלגה הנאצית בשנת 1937, ובכך תכנן ועיצב פרויקטים נאציים כמו בניינים שונים במתחם אוברזלצברג של אדולף היטלר וכמו כן צריפי SS. על פיק גם הוטלה המשימה לעצב מחדש את העיר האוסטרית, לינץ. עבודותיו לקחו גם חלק באירוע האדריכלות בתחרות האמנות באולימפיאדת הקיץ של 1936. לאחר מלחמת העולם השנייה, על פי משפטי נירנברג, פיג סווג רשמית כמיטלאופר (Mitläufer), 'מטייל עמית', אדם אשר היה שותף באופן פסיבי לפשעי הנאצים. לאחר המלחמה פיק השתתף ותכנון מבנים חדשים כחלק מפרויקט שיקומה של לינץ לאחר הפצצתה במלחמה ופרש לבוואריה. אשתו הראשונה נפטרה ב־2 באוקטובר 1938; בשנת 1948 הוא התחתן עם קתרינה בושר, הצעירה ממנו ב-28 שנה. בתו, פרידריקה נולדה בשנת 1950. אדריכלות נאצית מדיה וקבצים בנושא רודריך פיק בוויקישיתוף https://www.olympedia.org/athletes/920616 ערך זה הוא קצרמר בנושא גרמניה ובנושא אדריכלות. אתם מוזמנים לתרום לוויקיפדיה ולהרחיב אותו.
תיכון מכבים רעות - מו"ר

תיכון מכבים רעות - מו"ר (רעות) הוא בית ספר על יסודי שש-שנתי, הממוקם במודיעין-מכבים-רעות. שתי חטיבות בית הספר הוקמו באופן נפרד בשנת 1991 במכבים-רעות ואוחדו בתשס״ז. מנהל בית הספר הוא רוני פולט, מנהלת החטיבה התחתונה היא שמחה (מימי) פאר ומנהלת התיכון היא אסנת בן צרויה. בבית הספר לומדים למעלה מ-1,800 תלמידים בלמעלה מ-50 כיתות שמתוכן כ-8 כיתות מיוחדות. תיכון מו"ר הצטרף לרפורמת "אופק חדש" בתשע"ג ול-"עוז לתמורה" בתשע"ד. אתר האינטרנט הרשמי של תיכון מכבים רעות - מו"ר תיכון מכבים רעות - מו"ר, ברשת החברתית פייסבוק תיכון מכבים רעות - מו"ר, ברשת החברתית אינסטגרם תעודת הזהות שלנו – תיכון מכבים רעות מור בית ספר תיכון מכבים רעות מודיעין-מכבים-רעות, באתר אולסקול ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
דיולה וייסבורג

דיולה וייסבורג (בהונגרית: Weiszburg Gyula; ארדבניה, 19 באוגוסט 1866 – 20 בינואר 1919) היה רב בבודפשט, סופר התאולוגי. בין השנים 1881–1891 היה תלמיד בית המדרש לרבנים בבודפשט. הוא קיבל דוקטורט במדעי הרוח בשנת 1890 וב-1892 סמיכה לרבנות. תחילה היה עוזר רב בקהילה היהודית של פשט, ומשנת 1905 מונה למזכיר הכללי של הקהילה. במקביל, הוא ערך את גיליונות עיתוני הקהילה בשם "עתיד" (Jövő) ואת "סקירת הקהילה" (Hitközségi Szemle). מאמריו הופיעו בסקירה יהודית-הונגרית, בספרי השנה של האגודה הספרותית היהודית-הונגרית (IMIT), ב"עתיד" וב"סקירת הקהילה". הוא אפילו כתב ספר לימוד לתאולוגיה. מדרש ויקרא רבה. (ויקרא רבה או הגדת ויקרא או הגדה של ויקרא הוא מדרש אגדה דרשני על ספר ויקרא, שנכתב בארץ ישראל במאה החמישית או במאה השישית או באמצע המאה השביעית). פורסם על ידי המחבר, 1890. (עבודת הדוקטורט). ספרי התנ"ך. תיאור תוכן עם פרקי מבוא וקטעים. בודפשט, 1901. (מהדורה שנייה, 1909) ספר זיכרון לציון חמשים שנה לבית המדרש לרבנים פרנץ יוזף 1877–1927. הוצאתם של לאיוש בלאו, שמעון הבשי, דינש פרידמן. בודפשט, 1927. לקסיקון יהודי הונגרי. 1929. עורך פטר אויווארי. דיולה וייסברג יוז'ף סיניאי:חייהם ויצירותיהם של סופרים הונגרים קינגה פרוימוביץ': רבנים נאולוגיה (של הקונגרס) ושל סטטוס קוו אנטה בהונגריה משנת 1869 ועד היום בודפשט, מרכז המחקר של היהדות באקדמיה ההונגרית למדעים, 2008. מסמך עיזבון לאחר מותו.HU BFL - VII.12.b - 1919 - 179683
תחנת אבטוזאבודסקאיה

תחנת אבטוזאבודסקאיה (ברוסית: Автозаводская) היא תחנת הרכבת התחתית של מוסקבה בקו זמוסקבורצקאיה. התחנה ממוקמת ברובע דנילובסקי, וקרויה על שם מפעל זיל הנמצא בקרבה. תחנת אבטוזאבודסקאיה נפתחה ב-1 בינואר 1943, והיא נחשבת לאתר מורשת של רוסיה. תחנת אבטוזאבודסקאיה עד 1956 נקראה "זאבוד אימני סטלינה". לובי התחנה ממוקם בבית מספר 11 ברחוב אבטוזאבודסקאיה לובי התחנה מקרוב מדיה וקבצים בנושא תחנת אבטוזאבודסקאיה בוויקישיתוף https://um.mos.ru/houses/stantsiya_metro_avtozavodskaya/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
Lumberjack

Lumberjack (בעברית: חוטב עצים) הוא שיר של הראפר והמפיק המוזיקלי האמריקאי טיילר, דה קריאייטור, שיצא ב-16 ביוני 2021. זהו הסינגל המוביל מאלבום האולפן השישי שלו, Call Me If You Get Lost. השיר מכיל דגימה של הרצועה "2 Cups of Blood". ביוני 2021 הופיעו שלטי חוצות שונים במקומות ברחבי לוס אנג'לס ועליהם הביטוי "Call Me if You Get Lost" (בעברית: "התקשר אלי אם תלך לאיבוד"), וכן מספר טלפון שמופעל בתא קולי של שיחה בין טיילר לאמא שלו. כעבור שבוע שחרר טיילר לרשת החברתית קליפ קצר שכותרתו "Side Street", ובעקבותיו שוחרר "Lumberjack", לצד הקליפ המבוים על ידיו, כעבור יומיים ב-16 ביוני. הווידאו קליפ שביים טיילר (אשר זוכה בקרדיטים לאלטר אגו בשם וולף היילי) יצא יחד עם הסינגל ב-16 ביוני. הסרטון נפתח כאשר רואים את טיילר שרוע במיטתו וקורא מגזין. לאחר מכן הוא מקבל שיחת טלפון שגורמת לו לקפוץ מהמיטה ולהתחיל לשיר ראפ. הסרטון חותך לסצנות בהן הוא מקבל מניקור בזמן שהוא צוחק עם מטפלת הציפורניים שלו, והוא לובש טוקסידו כשעל פניו מודבקות תוספות לפנים. סצנת הסיום היא של טיילר שמתרפק באמצע סופת שלגים, ומסתיימת בג'ינגל Call Me If You Get Lost. הקרדיטים נלקחו מטיידל. טיילר אוקונמה – מפיק, מלחין, כותב, מבצע, טכנאי הקלטות אנתוני איאן ברקלי – מלחין, כותב ארנולד המילטון – מלחין, כותב לארי וויליס – מלחין, כותב מילים פול יוסטון – מלחין, כותב מילים רוברט דיגס – מלחין, כותב מילים בן פלטשר – עוזר טכנאי זכרי אקוסטה – עוזר טכנאי דומו ג'נסיס – קול רקע ליונל בויס – קול רקע טרוויס בנט – קול רקע מייק בוזי – מהנדס מאסטר NealHPogue – טכנאי מיקסינג ויק וויינשטיין – טכנאי הקלטות Blistein, Jon (16 ביוני 2021). "Tyler, the Creator Drops New Quick-Hit Song, 'Lumberjack'". Rolling Stone. נבדק ב-16 ביוני 2021. {{cite web}}: (עזרה) "Tyler, The Creator - "LUMBERJACK"". Stereogum (באנגלית). 2021-06-16. נבדק ב-2021-06-16. "Tyler, the Creator Drops Brand New Single "LUMBERJACK"". HYPEBEAST. 2021-06-16. נבדק ב-2021-06-17. Bloom, Madison. "Tyler, the Creator Shares New Song "Lumberjack"". Pitchfork. נבדק ב-16 ביוני 2021. {{cite web}}: (עזרה) Cowen, Trace William (16 ביוני 2021). "Tyler, the Creator Shares New Song and Video "LUMBERJACK"". Complex. נבדק ב-16 ביוני 2021. {{cite web}}: (עזרה) "Tyler, the Creator Shares New Song and Video "LUMBERJACK"". Complex (באנגלית). נבדק ב-2021-06-18. "Tyler, the Creator Shares 'Lumberjack' Song & Video". Billboard (באנגלית). נבדק ב-2021-06-18. "Credits / LUMBERJACK / Tyler, the Creator – TIDAL". Tidal. נבדק ב-16 ביוני 2021. {{cite web}}: (עזרה)
S̈

S̈, s̈ באותיות קטנות, גם s עם אומלאוט, הוא אות בשפה הצ'צ'נית, שם הוא מייצג את העיצור בתר-מכתשי, חוכך שורק, אטום. יש לו אותו צליל כמו הš המשמש בשפות סלאביות שנכתבו עם האלף בית הלטיני, והטורקי/רומני ş והדיגרף הנפוץ "sh". בשפה הצ'צ'נית, זה שונה מS̈ המקורי s̈, בעת ובעונה אחת את ç שונתה לc̈. בכתיב צ'כי ישן יותר נעשה שימוש בs̈ בקודיות במקום ſſ עבור/ʃ/, כתיב מודרני משתמש ב š לכל המקרים. בשפת הסנקה, s̈ מייצג /ʃ/. הוא משמש גם בספר הדיגראפי בשפת השיפיבו; s̈h מייצג /ʂ/, וsh (ללא אומלאוט) מייצג /ʃ/.
מלכת הלבבות (תוכנית טלוויזיה)

מלכת הלבבות היא תוכנית שעשועון טריוויה ישראלית, ששודרה ב-2001 בערוץ ויוה. בכל פרק בתוכנית התמודדו שלוש מתמודדות, בשלב הראשון נשאלו המתמודדות שאלות כלליות על טלנובלות כמו פרטי עלילה, שירי הנושא והשחקנים והמתמודדות הכי פחות טובה מודחת. בשלב השני שתי המתמודדות שנותרו משתתפות בסצנה מתוך טלנובלה בהשתתפות שחקנים מקצועיים, לאחר שלב זה הקהל באולפן מצביע מי ראויה לזכות בתואר "מלכת הלבבות". בתוכנית מוצגות גם שאלות לקהל בבית ובין הזוכים מוגרלים פרסים, את התוכנית הנחו רמה מסינגר ויובל סגל. מלכת הלבבות (2001) מלכת הלבבות ב"ויוה", באתר ynet, 12 במרץ 2001
טימיש

טימיש (ברומנית: Timiș; בסרבית: Тамиш; בגרמנית: Temesch; בהונגרית: Temes) הוא הנהר הארוך ביותר הזורם בחבל באנאט ברומניה ובסרביה ונשפך לדנובה. בתקופה הרומית הנהר כונה Tibisis (טיביסיס) או Tibiscus (טיביסקוס). אורך הנהר הוא 359 קילומטרים, 241 ברומניה ו-118 בסרביה. הנהר נתן את שמו לעיר טימישוארה ולמחוז טימיש ברומניה ולרוזנות טימיש בממלכת הונגריה, כשחבל הבאנאט היה חלק ממנה. הנהר מהווה את הגבול בין רומניה ובין סרביה לאורך 3.3 קילומטרים. בחלקו התחתון, 53 קילומטרים, הנהר מתאים לשיט ספינות. מדיה וקבצים בנושא טימיש בוויקישיתוף Turism internațional pe râul Timiș cu mijloace ecologice (ברומנית) טימיש, באתר אנציקלופדיה בריטניקה (באנגלית) ערך זה הוא קצרמר בנושא נהרות ונחלים ובנושא גאוגרפיה של רומניה. אתם מוזמנים לתרום לוויקיפדיה ולהרחיב אותו.